એક રિયાલિટી શોમાં યુવી અને હેઝલે પોતાની પ્રેમકહાની લોકો સાથે શેર કરી હતી. યુવી અને હેઝલ એક કોમન ફ્રેન્ડની પાર્ટીમાં મળ્યા હતા. એ પછી યુવીએ હેઝલને અનેકવાર પોતાની સાથે બહાર કોફી પર, ડિનર પર આવવાનું આમંત્રણ આપ્યુ હતું. લગભગ સાડા ત્રણ વર્ષ સુધી હેઝલે યુવીને દાદ નહોતી આપી. ત્યાર બાદ ધીરે-ધીરે મુલાકાતો શરૂ થઇ હતી. જો કે, બંન્નેએ ખૂબ સિફતપૂર્વક આ વાત મીડિયાથી છુપાવી હતી. ગયા વર્ષે 12 નવેમ્બર, 2015 ના રોજ બાલીમાં યુવી અને હેઝલની સગાઇ બાદ જ આ વાત ઓફિશિયલ રીતે બહાર આવી હતી.